



**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΜΕΤΑΠΤΥΧΙΑΚΕΣ ΣΠΟΥΔΕΣ**

**Σχολή Γεωπονικών Επιστημών**

**Τμήμα Επιστήμης και Τεχνολογίας Τροφίμων**

**Πρόγραμμα Μεταπτυχιακών Σπουδών**

**«Διοίκηση Επιχειρήσεων Τροφίμων ΜΒΑ»**

**(MBA Food Business Management)**

Διεύθυνση: Γ. Σεφέρη 2,  Ισόγειο T.K. 30100, Αγρίνιο

Τηλ: 26410 74130 –  26410 74131 – 26410 74121-108-109

Website: <https://foodscitech.upatras.gr/?page_id=10174>

Email: foodscsecr@upatras.gr

Το Τμήμα Επιστήμης και Τεχνολογίας Τροφίμων του ΠΑΝΕΠΙΣΤΗΜΙΟΥ ΠΑΤΡΩΝ ανακοινώνει την **πρόσκληση εκδήλωσης ενδιαφέροντος** για εισαγωγή μεταπτυχιακών φοιτητών και φοιτητριών στο **Πρόγραμμα Μεταπτυχιακών Σπουδών (Π.Μ.Σ.) «Διοίκηση Επιχειρήσεων Τροφίμων ΜΒΑ»** (ΦΕΚ Τεύχος B’ 2726/02.06.2025) για το ακαδημαϊκό έτος 2025-2026.

Η χρονική διάρκεια του Π.Μ.Σ. που οδηγεί στη λήψη του Διπλώματος Μεταπτυχιακών Σπουδών ορίζεται σε τρία (3) ακαδημαϊκά εξάμηνα στα οποία περιλαμβάνεται και ο χρόνος εκπόνησης και κρίσης της Μεταπτυχιακής Διπλωματικής Εργασίας (στο 3ο εξάμηνο).

Το σύνολο των Πιστωτικών Μονάδων (ECTS) που απαιτούνται για την απόκτηση του Μ.Δ.Ε. ανέρχεται σε ενενήντα (90). Τα μαθήματα του Μ.Δ.Ε. είναι εξαμηνιαία. Η διδασκαλία θα γίνεται στην Ελληνική και δυνητικά στην Αγγλική γλώσσα. Για τη λήψη Μεταπτυχιακού Διπλώματος Ειδίκευσης (Μ.Δ.Ε.) οι φοιτητές υποχρεούνται να παρακολουθήσουν και να εξεταστούν επιτυχώς σε συνολικά δώδεκα (12) μαθήματα, ειδικότερα σε πέντε (5) υποχρεωτικά μαθήματα, στη διάρκεια του Α’ εξαμήνου, σε πέντε (5) μαθήματα, στη διάρκεια του Β’ εξάμηνου από τα οποία τα τρία (3) είναι υποχρεωτικά και τα υπόλοιπα δύο (2) είναι επιλογής, και σε δύο (2) μαθήματα στη διάρκεια του Γ’ εξαμήνου από τα οποία το πρώτο είναι υποχρεωτικό και το δεύτερο επιλογής, καθώς και να εκπονήσουν επιτυχώς ερευνητική διπλωματική εργασία κατά το Γ’ εξάμηνο. Τα μαθήματα θα πραγματοποιηθούν με την μέθοδο της «σύγχρονης εξ αποστάσεως εκπαίδευσης».

Για τη συμμετοχή τους στο Π.Μ.Σ. «**Διοίκηση Επιχειρήσεων Τροφίμων ΜΒΑ**» (MBA Food Business Management) οι μεταπτυχιακοί/ες φοιτητές/τριες καταβάλλουν τέλη φοίτησης που ανέρχονται συνολικά στο ποσό των τριών χιλιάδων ευρών (3.000 €) ή στο ποσό των χιλίων ευρώ (1.000 €) ανά εξάμηνο σπουδών.

**1. Αντικείμενο - Σκοπός Π.Μ.Σ.**

Το Π.Μ.Σ. «Διοίκηση Επιχειρήσεων Τροφίμων ΜΒΑ» έχει ως γνωστικό αντικείμενο την εκπαίδευση των Μεταπτυχιακών Φοιτητών/τριών στη Διοίκηση Επιχειρήσεων Τροφίμων.

Σκοπός του Π.Μ.Σ. «Διοίκηση Επιχειρήσεων Τροφίμων ΜΒΑ» είναι να δώσει τη δυνατότητα στους κατόχους του σχετικού Διπλώματος Μεταπτυχιακών Σπουδών (Δ.Μ.Σ.) να αποκτήσουν εξειδικευμένες γνώσεις στον τομέα της διοίκησης επιχειρήσεων τροφίμων. Αυτό θα επιτευχθεί μέσω αναλύσεων πραγματικών περιπτώσεων και συμμετοχής σε επιχειρηματικά παίγνια που βασίζονται στα χαρακτηριστικά της Ελληνικής οικονομίας και του κλάδου των τροφίμων. Το εκπαιδευτικό περιεχόμενο του προγράμματος θα αντανακλά την επικαιρότητα και την συμβολή του στην ανάπτυξη της τοπικής και εθνικής οικονομίας. Το πλαίσιο αυτού του προγράμματος σπουδών προωθεί μια ολοκληρωμένη προσέγγιση στην εκπαίδευση, επικεντρώνοντας όχι μόνο στη θεωρητική γνώση, αλλά και στην ανάπτυξη πρακτικών δεξιοτήτων και στην ενίσχυση της κριτικής σκέψης και της αναλυτικής ικανότητας των φοιτητών.

Το συγκεκριμένο Π.Μ.Σ. «Διοίκηση Επιχειρήσεων Τροφίμων ΜΒΑ» έχει τους ακόλουθους στόχους:

* Να καλύψει τις ανάγκες υποψηφίων που επιθυμούν να εξειδικεύσουν τις γνώσεις τους στον τομέα της διοίκησης επιχειρήσεων τροφίμων.
* Να παρέχει ένα πρόγραμμα μαθημάτων το οποίο θα προσφέρει σύγχρονο και υψηλής αξίας περιεχόμενο με τη χρήση των πιο ενημερωμένων μεθόδων και εργαλείων.
* Να συμβάλλει στην εκπαίδευση και ανάπτυξη εξειδικευμένων και ικανών μεταπτυχιακού επιπέδου επιστημόνων που θα μπορούν να ανταποκριθούν στις σύγχρονες απαιτήσεις της επιχειρηματικής κοινότητας.

**2. Κατηγορίες εισαγομένων φοιτητών/τριων**

Κατηγορίες υποψηφίων που μπορούν να γίνουν δεκτοί/ές για την παρακολούθηση του Π.Μ.Σ. «**Διοίκηση Επιχειρήσεων Τροφίμων ΜΒΑ**» είναι:

Κάτοχοι πτυχίου ή διπλώματος ανώτατης εκπαίδευσης, δηλαδή πτυχιούχοι Ελληνικών Πανεπιστημίων ή Πολυτεχνείων ή Ανώτατης Σχολής Καλών Τεχνών ή Ανώτατης Σχολής Παιδαγωγικής και Τεχνολογικής Εκπαίδευσης ή Ανώτατων Στρατιωτικών Εκπαιδευτικών Ιδρυμάτων (Α.Σ.Ε.Ι.) ή Ανώτατων Τεχνολογικών Εκπαιδευτικών Ιδρυμάτων (ΑΤΕΙ) ή οι έχοντες/ουσες ακαδημαϊκά ισοδύναμους τίτλους πρώτου κύκλου σπουδών αναγνωρισμένων εκπαιδευτικών ιδρυμάτων της αλλοδαπής με τους τίτλους σπουδών που απονέμονται από τα Ελληνικά Ανώτατα Εκπαιδευτικά Ιδρύματα σύμφωνα με τις διατάξεις του άρθρου 304 του ν. 4957/2022 (Α’ 141).

**3. Απαιτούμενος εξοπλισμός**

Ο απαιτούμενος υλικοτεχνικός εξοπλισμός για τη συμμετοχή στο Π.Μ.Σ. «**Διοίκηση Επιχειρήσεων Τροφίμων ΜΒΑ**» είναι ο εξής:

* Χρήση Η/Υ (σχετικά σύγχρονου)
* Πρόσβαση στο Internet
* Χρήση λογαριασμού e-mail
* Χρήση Headset (μικρόφωνο-ακουστικά).

**4. Αριθμός εισακτέων**

Ο αριθμός εισακτέων στο Π.Μ.Σ. «**Διοίκηση Επιχειρήσεων Τροφίμων ΜΒΑ**» ορίζεται κατ’ ανώτατο όριο σε σαράντα (40) μεταπτυχιακούς φοιτητές ετησίως.

**5. Κριτήρια επιλογής**

Η επιλογή θα γίνεται με βάση την αξιολόγηση του φακέλου των δικαιολογητικών των υποψηφίων, τη συνέντευξη από την Επιτροπή Αξιολόγησης Υποψηφίων και οποιοδήποτε άλλο τρόπο (π.χ. γραπτές εξετάσεις) ορίσει η Συνέλευση του Τμήματος.

Τα κριτήρια επιλογής με τον αντίστοιχο συντελεστή βαρύτητας είναι τα εξής:

* Βαθμός πτυχίου/διπλώματος (30%)
* Επίπεδο γνώσης της ξένης γλώσσας (Lower, Toefl, Proficiency) (10%)
* Συναφής ερευνητική δραστηριότητα (δημοσιεύσεις σε επιστημονικά περιοδικά,
* ανακοινώσεις σε επιστημονικά συνέδρια) (10%)
* Συναφής επαγγελματική εμπειρία (5%)
* Συστατικές επιστολές (5%)
* Συνέντευξη (30%)
* Κατοχή άλλων μεταπτυχιακών τίτλων σπουδών (5%)
* Άλλες ξένες γλώσσες (πλην αγγλικής) (5%)

**6. Φάκελος Υποψηφιότητας - Αίτηση και Δικαιολογητικά**

Η αίτηση με τα απαιτούμενα δικαιολογητικά υποβάλλονται στη Γραμματεία του Π.Μ.Σ., η οποία και αναλαμβάνει να εξετάζει τις αιτήσεις με βάση τα κριτήρια του ν. 4957/2022, χωρίς αυτές να συνοδεύονται από πράξη αναγνώρισης του Δ.Ο.Α.Τ.Α.Π.. Εφόσον ο τίτλος σπουδών από αλλοδαπό Πανεπιστήμιο συμπεριλαμβάνεται στον κατάλογο του Δ.Ο.Α.Τ.Α.Π. (άρθρο 307), η Γραμματεία του Π.Μ.Σ. οφείλει να ζητήσει Βεβαίωση Τόπου Σπουδών, η οποία εκδίδεται και αποστέλλεται από το πανεπιστήμιο της αλλοδαπής.

Οι ενδιαφερόμενοι καλούνται να δημιουργήσουν αιτήσεις εισαγωγής στη δικτυακή πύλη <https://matrix.upatras.gr/sap/bc/webdynpro/sap/zups_pg_adm>, καταχωρώντας τα απαραίτητα στοιχεία τους και αναρτώντας τα απαιτούμενα δικαιολογητικά, εντός της προθεσμίας υποβολής, που ορίζεται η Δευτέρα 14η Ιουλίου 2025 και ώρα 23:59.

Επίσης θα πρέπει να εκτυπώσουν την ηλεκτρονική αίτηση που δημιούργησαν και να την αποστείλουν ταχυδρομικά στη Γραμματεία του Τμήματος Επιστήμης και Τεχνολογίας Τροφίμων (Τμήμα Επιστήμης και Τεχνολογίας Τροφίμων, Γ. Σεφέρη 2, 301 00 Αγρίνιο) ή μέσω ηλεκτρονικού ταχυδρομείου (foodscsecr@upatras.gr) έως τη Δευτέρα 14 Ιουλίου 2025 και ώρα 23:59.

Τα απαιτούμενα δικαιολογητικά είναι:

1. Φωτοτυπία αστυνομικής ταυτότητας ή διαβατηρίου.

2. Δύο (2) φωτογραφίες.

3. Βιογραφικό σημείωμα.

4. Αντίγραφο τίτλου σπουδών συνοδευόμενο από πιστοποιητικό αναλυτικής βαθμολογίας.

5. Δύο συστατικές επιστολές.

6. Επικυρωμένο αντίγραφο πιστοποιητικού γνώσης της αγγλικής γλώσσας (πτυχίο Β2 ή ανώτερο).

7. Επιστημονικές δημοσιεύσεις και διακρίσεις (εάν υπάρχουν).

8. Αποδεικτικά επαγγελματικής ή/και ερευνητικής εμπειρίας (εάν υπάρχουν).

9. Έκθεση σκοπού (αναρτημένο έντυπο στον ιστότοπο του Τμήματος).

Θετικά θα συνυπολογίζεται η γνώση και δεύτερης ξένης γλώσσας

Οι υποψήφιοι θα κληθούν για ατομική συνέντευξη στο διάστημα μεταξύ 20-30 Σεπτεμβρίου 2025.

Περισσότερες πληροφορίες μπορείτε να αναζητήσετε:

* στη Γραμματεία του Τμήματος Επιστήμης και Τεχνολογίας Τροφίμων (τηλ. 26410 74130 –  26410 74131 – 26410 74121, email: foodscsecr@upatras.gr)
* στον Δ/ντή του Π.Μ.Σ. Καθηγητή Ευάγγελο Ψωμά (email: epsomas@upatras.gr) και
* στον διαδικτυακό ιστότοπο <https://foodscitech.upatras.gr/?page_id=10174>.